laion/Wikipedia-Exotic huggingface dataset:
דניאל והאריה (ברניני)

דניאל והאריה (באיטלקית: Daniele e il leone) הוא פסל שיש של הפסל ג'ובאני לורנצו ברניני, שפוסל בין השנים 1655–1657 ומוצג בקפלת קיגי, בזיליקת סנטה מריה דל פופולו ברומא. הפסל מבוסס על סיפור בל והתנין, אחד משלושת התוספות לספר דניאל. הסיפור מתאר את הצלתו של דניאל מרעב בעזרת הופעתו המופלאה של חבקוק בגוב האריות אליו הוא הושלך. ברניני החל לעבוד בקפלה בשנת 1652 עבור פאביו קיגי, הקרדינל של הבזיליקה אשר נבחר לאפיפיור אלכסנדר השביעי בשנת 1655 והעניק תנופה מחודשת לשחזור הקפלה. באותה עת שתי הגומחות בצידי המזבח הראשי היו עדיין ריקות, בעוד השתיים האחרות, בצידי הכניסה, אוישו בפסלים של לורנצטו שנוצרו על פי עיצובו של רפאל: יונה, ואליהו. רישום ששרד מסדנתו של ברניני מוכיח שהאדריכל תכנן בתחילה את העברת שני הפסלים של לורנצטו לגומחות הריקות ליד המזבח. אך עד מהרה שינה את דעתו וייצר שני פסלים חדשים: "דניאל והאריה" וחבקוק והמלאך, המוצבים זה מול זה באלכסון לאורך חלל הקפלה. יחדיו, שני הפסלים יצרו קומפוזיציה גדולה יותר שהחייתה את הקפלה כולה. בשנת 1657 קיבל ברניני 1000 סקודי עבור היצירה, שכבר הונחה במקומה, בגומחה משמאל לכניסה. רישומי הכנה ששרדו, ומוצגים במוזיאון בלייפציג, מוכיחים כי את ההשראה לפסל סיפק פסל לאוקואון. הרישומים מראים את התהליך היצירתי שבאמצעותו נחקרו המודלים הקלאסיים והומצאו מחדש על ידי ברניני. דגם הכנה עשוי טרקוטה, אשר שרד ומוצג במוזיאוני הוותיקן, נחשב בעבר לעבודה של אחד העוזרים. עם זאת, לאחר ניקוי בשנות השמונים של המאה העשרים הוא מיוחס בעיקר לברניני עצמו, ואף נושא את טביעות אצבעותיו. הפסל מתאר את הגוף בצורה מוארכת, האופיינית לסגנונו המאוחר של ברניני. הנביא הצעיר כורע ברך, והאריה המאולף מלקק את כף רגלו הימנית. דניאל מתפלל בלהט, הוא מושיט ידיו ימינה מחוץ לגומחה בזמן שראשו מופנה מעלה אל אלוהים, המתואר בפסיפס "יצירת העולם" (אנ') של רפאל בתקרת הקפלה. האריג משתפל מגופו בקפלים זוויתיים מהכתפיים ולרוחב המותניים. ישנן הקבלות תמטיות וויזואליות ברורות בין פסל זה לפסל יונה של לורנצטו. שני הסיפורים מסמלים את הבריחה מהמוות בחסדי האל, והמוות מאיים על שני הנביאים בצורת חיה מסוכנת. במקרה של יונה מדובר בלוויתן, ובמקרה של דניאל באריה. הנביאים מתוארים כגיבורים אתלטים הדומים יותר לתיאורי אלים קדומים מאשר לגברים המזוקנים האופייניים לתיאורי התנ"ך. ראשו של יונה פוסל בהשראת הפסלים העתיקים של אנטינואוס, ושל דניאל בהשפעת אלכסנדר הגדול. קפלת קיגי יונה (לורנצטו) אליהו (לורנצטו) חבקוק והמלאך (ברניני) מדיה וקבצים בנושא דניאל והאריה בוויקישיתוף "Daniel and the lion". arthive.com. (באנגלית) "Gian Lorenzo Bernini Daniel". christianiconography.info. (באנגלית)
Collectables by Ashanti

Collectables by Ashanti (בעברית: פרטי אספנות מאת אשנטי) הוא אלבום רמיקסים של הזמרת אשנטי אשר יצא ב-6 בדצמבר 2005 על ידי Murder Inc. ו-דאף ג'אם. זהו גם היה אמור להיות אלבומה האחרון של הזמרת עם Murder Inc. לאחר שדאף ג'אם סיימו איתם את דרכם בעקבות מעצרו של ראש החברה על הלבנת הון אך לבסוף היא הוציאה אלבום נוסף עם החברה. האלבום מכיל רמיקסים לשירים מאלבומיה הקודמים של הזמרת, לצד מספר שירים חדשים. האלבום הגיע למקום ה-59 בארצות הברית בלבד אך הגיע למקום ה-10 במצעד אלבומי ה-R&B וההיפ-הופ האמריקאי מה שהפך לאלבומה הרביעי שהגיע להישג זה. השיר "Still on It" יצא כסינגל מתוך האלבום אך גם הוא לא זכה להצלחה כאשר נכשל מלהיכנס למצעד של מדינה כל שהיא. מידע על האלבום Collectables by Ashanti באתר MusicBrainz מידע על האלבום Collectables by Ashanti באתר AllMusic האלבום Collectables by Ashanti באתר Discogs האלבום Collectables by Ashanti באתר ספוטיפיי
חבקוק והמלאך (ברניני)

חבקוק והמלאך (באיטלקית: Abacuc e l'angelo) הוא פסל שיש של הפסל ג'ובאני לורנצו ברניני, שפוסל בין השנים 1656–1661 ומוצג בקפלת קיגי, בזיליקת סנטה מריה דל פופולו ברומא. הפסל מבוסס על סיפור בל והתנין, אחד משלושת התוספות לספר דניאל. הסיפור מתאר את הצלתו של דניאל מרעב בעזרת הופעתו המופלאה של חבקוק בגוב האריות אליו הוא הושלך: חבקוק הכין ארוחה והיה בכוונתו ללכת לשדה כדי לתת אותה לקוצרים, אלא שאז הופיע המלאך והורה לו להגיע לבבל ולתת אותה לדניאל. חבקוק לא הכיר את הדרך, ועל כן נשא אותו המלאך בשערו כל הדרך לבבל והניחו בגוב האריות. לאחר שדניאל אסיר התודה אכל את הארוחה, נשא המלאך את חבקוק בחזרה למקומו. ברניני החל לעבוד בקפלה בשנת 1652 עבור פאביו קיגי, הקרדינל של הבזיליקה אשר נבחר לאפיפיור אלכסנדר השביעי בשנת 1655 והעניק תנופה מחודשת לשחזור הקפלה. באותה עת שתי הגומחות בצידי המזבח הראשי היו עדיין ריקות, בעוד השתיים האחרות, בצידי הכניסה, אוישו בפסלים של לורנצטו שנוצרו על פי עיצובו של רפאל: יונה, ואליהו. רישום ששרד מסדנתו של ברניני מוכיח שהאדריכל תכנן בתחילה את העברת שני הפסלים של לורנצטו לגומחות הריקות ליד המזבח. אך עד מהרה שינה את דעתו וייצר שני פסלים חדשים: "חבקוק והמלאך" ודניאל והאריה, המוצבים זה מול זה באלכסון לאורך חלל הקפלה. יחדיו, שני הפסלים יצרו קומפוזיציה גדולה יותר שהחייתה את הקפלה כולה. סיבה נוספת לכך שברניני בחר לתאר את הסיפור הזה היא שספריית קיגי הכילה את הטקסט היחיד הידוע של גרסת תרגום השבעים לספר דניאל שבו נכתב הסיפור, קודקס צ'יסיאנוס 45 (אנ'). באופן מוזר, שני מדריכים מוקדמים של הבזיליקה, אלה של אלבריצ'י (1600) ולנדוצ'י (1646), זיהו את פסלי הקפלה שהיו קיימים אז כיונה וחבקוק, במקום יונה ואליהו. הטעות מרמזת לכך שפסל של חבקוק עבור הקפלה תוכנן בשלב מוקדם יותר. הפסל מתאר את הרגע שבו המלאך מורה לחבקוק להגיע לבבל. למרות הגומחה הצרה יצר ברניני קומפוזיציה תוססת ודרמטית. חבקוק יושב על סלע, כשלצידו סלסלה ובה הארוחה שהכין, ומצביע לכיוון אליו הוא רוצה ללכת תוך שהוא נושא את מבטו אל המלאך הצעיר והיפה שלצידו. המלאך נוטה אל מחוץ לגומחה, מגביה את ראשו של חבקוק תוך אחיזה בשערו, ומצביע אל עבר דניאל בצידה השני של הקפלה. הנביא מוצג כאיש מזוקן, מבוגר אך עדיין חזק. קפלת קיגי יונה (לורנצטו) אליהו (לורנצטו) דניאל והאריה (ברניני) מדיה וקבצים בנושא חבקוק והמלאך בוויקישיתוף "Habakkuk and the Angel". wga.hu. (באנגלית) "Gian Lorenzo Bernini, Habakkuk and the Angel". christianiconography.info. (באנגלית)
בית הקברות מינגורוביו

בית הקברות מינגורוביו (בספרדית: Cementerio de Mingorrubio, מוכר גם בשם בית הקברות אל פארדו) הוא בית קברות אזרחי, הממוקם בשכונת מינגורוביו שברובע פואנקרל-אל פארדו (אנ'), הצפוני ברבעיה של העיר מדריד, בירת ספרד. בית הקברות נוסד בשנת 1962. הוא ממוקם מעט מדרום למאגר המים המלאכותי אל פארדו. פרנסיסקו פרנקו (1892–1975) - רודן ספרד. ארונו הועבר למקום מקברו באתר עמק הנופלים בשנת 2019 כרמן פולו (אנ') (1900–1988) - אשתו של פרנקו, אשר ארונו נטמן לידה לואיס קאררו בלאנקו (1904–1973) - ראש ממשלת ספרד ב-1973 קרלוס אריאס נבארו (אנ') ‏(1908–1989) - ראש ממשלת ספרד בשנים 1973‏-1976 לואיס גוטיירס סוטו (אנ') ‏(1900–1977) - אדריכל רפאל טרוחיו (1891–1961) - רודן ונשיא הרפובליקה הדומיניקנית ראמפיס טרוחיו (אנ') ‏(1929–1969) - גנרל, בנו של רפאל טרוחיו מדיה וקבצים בנושא בית הקברות מינגורוביו בוויקישיתוף בית הקברות, באתר Find a Grave סוכנויות הידיעות, ספרד: עצמות הרודן פרנקו הוצאו מהקבר, באתר ynet, 24 באוקטובר 2019
טרוי פארוט

טרוי דניאל פארוט (באירית: Troy Daniel Parrott; נולד ב־4 בפברואר 2002) הוא כדורגלן אירי, המשחק בא.ז. אלקמאר ובנבחרת אירלנד בעמדת החלוץ. טרוי פארוט נולד בדבלין ב־4 בפברואר 2002. פארוט החל את קריירת הנוער שלו בקבוצת הנוער בלוודיר שבדבלין. ביולי 2017 הצטרף פארוט לטוטנהאם הוטספר. ב־4 בפברואר 2019, ביום הולדתו ה־17, חתם פארוט על החוזה המקצועי הראשון שלו בטוטנהאם. ב־21 ביולי 2019, ערך פארוט את הופעת הבכורה שלו במדי הקבוצה הבוגרת של טוטנהאם, במסגרת גביע האלופות הבינלאומי נגד יובנטוס, המשחק הסתיים בתוצאה 3–2 לטובת טוטנהאם. ב־24 בספטמבר 2019, ערך פארוט את הופעת הבכורה המקצועית שלו בטוטנהאם במסגרת גביע הפוטבול ליג, כשהיה רק בן 17 שנים ו־7 חודשים. באותו המשחק טוטנהאם הפסידה לקולצ'סטר יונייטד מהליגה הרביעית. ב־7 בדצמבר 2019, פארוט ערך את הופעת הבכורה שלו נגד ברנלי במסגרת הפרמייר ליג, כשעלה מהספסל בדקה ה־85' למשחק במקום דלה אלי. המשחק הסתיים בניצחון 5–0 לטובת טוטנהאם. ב־1 באוגוסט 2020, הושאל פארוט למילוול מליגת המשנה באנגליה, למשך עונה אחת. ב-25 ביולי 2022 הושאל לפרסטון נורת' אנד. ב-24 באוגוסט 2023 הושאל פארוט לאקסלסיור רוטרדם מליגת העל ההולנדית לעונה אחת ובה כבש 17 שערים אך קבוצתו ירדה לליגת המשנה. ב-13 ביולי 2024 חתם בא.ז. אלקמאר ההולנדית. פארוט שיחק בנבחרות הצעירות של אירלנד (בנבחרות עד גיל 17, עד גיל 19 ועד גיל 21). פארוט ערך את הופעת הבכורה שלו במדי הנבחרת הבוגרת של אירלנד ב־14 בנובמבר 2019, ואף סיפק בישול באותו המשחק נגד נבחרת ניו זילנד במסגרת משחק ידידות. ב־24 באוגוסט 2020, נכלל פארוט בסגל הנבחרת הבוגרת למשחקים נגד נבחרות פינלנד ובולגריה במסגרת ליגת האומות 2020/21. טרוי פארוט, ברשת החברתית אקס (טוויטר) טרוי פארוט, ברשת החברתית אינסטגרם טרוי פארוט, באתר Transfermarkt טרוי פארוט, באתר Fussballdaten.de (בגרמנית) טרוי פארוט, באתר Soccerway טרוי פארוט, באתר BDFutbol טרוי פארוט, באתר WorldFootball.net טרוי פארוט, באתר National Football Teams טרוי פארוט, באתר FootballDatabase.eu טרוי פארוט, באתר ESPN DAN KILPATRICK, Prolific Tottenham youngster Troy Parrott now has perfect chance to take off, EveningStandard, ‏24 בספטמבר 2019 Troy Parrott signs first professional contract with Spurs, rte, ‏4 בפברואר 2019 קולצ'סטר הדיחה את טוטנהאם בפנדלים, באתר ספורט 5, ‏25 בספטמבר 2019 Harry Clarke, 'I'm buzzing to get straight into things' - Troy Parrott completes loan move to Millwall, independent.ie, ‏1 באוגוסט 2020 Kenny promotes duo as Byrne and Whelan miss out in first Republic of Ireland squad, rte, ‏24 באוגוסט 2020
אחמד שפיק כאמל

אחמד שאפיק כאמל (בערבית: أحمد شفيق كامل; 9 ביוני 1929 – 31 באוגוסט 2008) היה משורר מצרי, הנחשב לאחד ממשוררי השירים הערביים המפורסמים ביותר במאה ה-20. אלפי שירים מפורסמים מאת אום כולתום, כמו "אינתה עומרי", "חיי", "תקוות חיי", "אהבה כולה" ו"ליל האהבה", נכתבו על ידו. נשיא מצרים גמאל עבד אל נאצר הפגיש את אום כולתום ואת המוזיקאי מוחמד עבד אל-והאב וביקש מהם לשתף פעולה ביצירת אמנות. ידוע כי אום כולתום ועבדל ווהאב היו מסוכסכים בשנות השלושים והארבעים בשל תחרות על ראש הטקס עד שעבד ווהאב פרש והתמסר להלחנה ואז עבד אל-ווהאב הלך למשרדו ושלף את השיר "אינתה עומרי" מאת אחמד שפיק כאמל, שהיה נעול במגירתו של עבד אל-ווהאב במשך חמש שנים. הם עבדו יחד והלחינו 3 שירים שנכתבו על ידי אחמד שפיק כאמל, והולחנו על ידי מוחמד עבד אל-והאב, כמו "את חיי" בשנת 1964, "תקווה לחיי" בשנת 1965, ו"לייל האהבה" בשנת 1973. שיר רביעי שאום כולתום שרה הוא "אהבה כולה"בשנת 1971. בין המפורסמים ביותר משיריו שנכתבו - מבחינה רגשית - היא גם "מילת התוכחה" ששרה וורדה אל ג'זיריה, "זיכרונות" ששר עבד אל חלים. הוא כתב כמאה שירים רגשיים, פטריוטים ופוליטיים. הוא כתב את מילות ההמנון המצרי, שבו אסף המלחין עבד אל ווהאב כמה זמרים, והוא הפיוט הערבי הראשון בו נפגש מספר זה של זמרים ערבים באותה תקופה: כמו עבד אל חלים חאפז, נג'אט, שאדיה, פיידה קאמל, סבאח, וורדה ונג'אח סלאם. הוא כתב שירים פטריוטיים מפורסמים אחרים כגון: "סיפור העם" המדבר על סיפור בניית סכר אסואן ששר עבד אלד חלים חאפז, ו"חאלי אל-נשק סאהי", ששר גם עבד אלד חלים חאפז לאחר מלחמת יום הכיפורים ותחילת המשא ומתן לשלום בין מצרים לישראל. בשלושת העשורים האחרונים לחייו הוא התמסר לחלוטין לכתיבת שירים דתיים, ונאמר כי לשיח' מטוואלי אל שעראווי הייתה השפעה על מהפך זה. שיריו המפורסמים אוגדו בספר שירים בשם "את חיי" שיצאו על ידי רשות הספרים במצרים, בסיוע חברו הסופר ח'יריי שאלאבי. מוחמד עבד אל-והאב "معلومات عن أحمد شفيق كامل على موقع viaf.org". viaf.org. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Lakka

Lakka היא הפצת לינוקס המבוססת על ההפצה LibreELEC (אנ') ונועדה להרצת משחקי וידאו ישנים באמצעות רטרוארץ'. ההפצה משתמשת בממשק של רטרוארץ' ומשתמשת באמולטורים של אותה תוכנה. היא כוללת גם תמיכה באינטרנט אלחוטי, בלוטות' וכן תמיכה בפרוטוקול SMB, ‏ Secure Shell ,‏ ובפרוטוקול SCP (אנ'). אלה יכולים לסייע לחיבור בקרי משחק והעברת קבצים למחשבים המריצים את ההפצה דרך האינטרנט. ניתן להריץ את ההפצה על מחשבי 32 ביט ו-64 ביט. נוסף על כך, ישנן גרסאות ייעודיות עבור מחשבי ראספברי פאי ומחשבי לוח (אנ') נוספים. מחד, יוחסו להפצה יתרונות כגון היותה הפצה קלה להרצה, עיצוב נאה ותמיכה בחומרה רבה. מאידך, עצם העובדה שאי אפשר להריץ דרכה משחקי לינוקס, ווינדוס או סטים הוחשב כחיסרון. כמו כן, ניתן למצוא התייחסויות לתקלות ומורכבויות שונות בגרסאות השונות של ההפצה, אם כי ייתכן שבעיות שונות נפתרות עם גרסאות חדשות יותר מדיה וקבצים בנושא Lakka בוויקישיתוף אתר האינטרנט הרשמי של Lakka (באנגלית) אתר האינטרנט הרשמי של Lakka (באנגלית) Lakka 2.3.2 with RetroArch 1.8.4, מתוך אתר ההפצה ‏Lakka, מתוך אתר Distrowatch How to Turn Your PC (or Other Device) Into a Retro Arcade with Lakka, מתוך אתר lifehacker Accessing Lakka filesystem, מתוך דפי ההנחיות באתר ההפצה The ultimate Raspberry Pi Lakka tutorial (with pictures), מתוך אתר raspaberrytips.cm Gamer’s Paradise, מתוך אתר linux-magazine.com רשימת המכשירים הנתמכים, מתוך דף ההורדה באתר הרשמי של ההפצה Lakka 2.0 stable release!, מתוך אתר ההפצה Lakka 2.1 Stable release, מתוך אתר ההפצה Lakka 2.2 Christmas Release, מתוך אתר ההפצה Lakka 2.3 with RetroArch 1.7.8, מתוך אתר ההפצה Best Linux Distributions Crafted Specifically for Gaming, מתוך אתר itfoss.com Raspberry Pi 4 With Lakka May Be The Best Retro Game Console Yet, מתוך אתר hothardware.com
נואה לאנג

נואה נואל לאנג (בהולנדית: Noa Noëll Lang;‏ נולד ב־17 ביוני 1999) הוא כדורגלן הולנדי-סורינאמי, המשחק בפ.ס.וו. איינדהובן ההולנדית בעמדת הקיצוני. נואה לאנג נולד ב־17 ביוני 1999, בעיר קאפל אן דן אייסל, הנמצאת במרחק הליכה מרוטרדם. הוא גדל בדרום הולנד ושיחק במשך שנים באקדמיה לנוער של פיינורד. בעידודו ובתמיכת הוריו, התאמן קשה, אך בבית הייתה להם אהדה ליריבה אייאקס. משפחת לאנג החליטה לעבור להתגורר באמסטרדם. אייאקס ביקשה רשות מפיינורד להעביר לשורותיה את לאנג וקיבלה זאת, בגלל הסכם הג'נטלמנים הקיים בין המועדונים. האבא ג'פרי לאנג חשב שהמעבר היה הגיוני, ואף אמר ”היה לנו הרעיון שאייאקס תהיה הצעד הטוב יותר להתפתחותה של נואה. אנו עומדים מאחורי ההחלטה הזו במאת האחוזים עד היום. זו הייתה גם בחירה מאוד מודעת מבחינתו. ציפיתי שהוא ימצא במהירות את מקומו בתוך הקבוצה, הוא תמיד מסתגל במהירות. לדעתי נואה תמיד היה יותר מתאים להיות כדורגלן של אייאקס מאשר כדורגלן של פיינורד. הוא אוהב את המנטליות של אייאקס.” ב־3 באפריל 2017 לאנג ערך את הופעת הבכורה המקצועית שלו בקבוצת יונג אייאקס (קבוצת הבת של אייאקס) בליגת המשנה בהולנד כשעלה מהספסל בדקה ה־81'. ב־15 בדצמבר 2017 הבקיע לאנג את שערו הראשון ביונג אייאקס נגד קבוצת אמן במסגרת הליגה, המשחק הסתיים בתוצאה 2–2. ב־13 במרץ 2019 ערך לאנג את הופעת הבכורה שלו במדי אייאקס אמסטרדם נגד זוולה במסגרת הליגה. ב־17 בספטמבר 2019 ערך לאנג את הופעת הבכורה שלו בליגת האלופות ששיחק בשלב הבתים נגד ליל הצרפתית, המשחק הסתיים בתוצאה 3–0 לטובת אייאקס. בהמשך עונה זו ניסה לאנג לסייע לאייאקס להעפיל לשלבי הנוקאאוט אך אייאקס סיימה במקום ה־3 בבית. ב־1 בדצמבר 2019 כבש לאנג את השלושער הראשון שלו במדי אייאקס נגד טוונטה לאחר שקבוצתו הייתה בפיגור של 0–2. ב־18 בינואר 2020, הושאל לאנג לטוונטה עד סוף העונה. לאנג הצליח לרשום בטוונטה כמות של כ־7 הופעות עד שהופסקה הליגה עקב פרוץ נגיף הקורונה. ביולי 2023 חתם בפ.ס.וו. איינדהובן. הוא כבש שער בכורה בקבוצה ב-4 באוגוסט בניצחון 1-0 על פיינורד והעניק לקבוצתו זכייה מספר 14 במגן יוהאן קרויף. ב-31 במאי 2019, נבחר לאנג לשחק בנבחרת הלאומית הצעירה של הולנד (עד גיל 21). נכלל בסגל נבחרת הולנד בטורניר מונדיאל 2022. אייאקס אליפות הולנד: 2018/19 הגביע ההולנדי: 2018/19 מגן יוהאן קרויף: 2019 קלאב ברוז אליפות בלגיה: 2021/2022 הסופר קאפ הבלגי: 2021, 2022 פ.ס.וו. איינדהובן מגן יוהאן קרויף: 2023 אליפות הולנד : 2023 מדיה וקבצים בנושא נואה לאנג בוויקישיתוף נואה לאנג, ברשת החברתית אינסטגרם נואה לאנג, באתר Transfermarkt נואה לאנג, באתר Soccerway נואה לאנג, באתר BDFutbol נואה לאנג, באתר WorldFootball.net נואה לאנג, באתר National Football Teams נואה לאנג, באתר FootballDatabase.eu נואה לאנג, ברשת החברתית אינסטגרם פרופיל, באתר TransferMarkt פרופיל, באתר Soccerway פרופיל, באתר Goal BvdPloeg, Ajax' Kweekvijver: 'Ajax heeft Noa Lang', AJAXSHOWTIME, ‏16 באוקטובר 2015 Ajax youngster Noa Lang became the first player to score a hat-trick on their league debut for the club in 60 years as the leaders fought back from two goals down to beat FC Twente., bbc, ‏1 בדצמבר 2019 Thijs de Bruijn, Zo kan het nationaal elftal van Suriname eruit gaan zien, ELF Voetbal, ‏19 בנובמבר 2019 VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית)
ארמאן ד'אתוס

ארמאן סיניור דה סילז' ד'אתוס ד'אוטוויאלה (בצרפתית: Armand, Seigneur de Sillègue, d'Athos, et d'Autevielle; "אדון סיליג, אתוס ואוטוויל"), הידוע יותר בשם ארמאן ד'אתוס (1615 בקירוב – 21 בדצמבר 1643), היה מוסקטר מגסקוניה בצרפת של המאה ה-17. הוא לקח את שמו מעיירת שוק קטנה בשם אתוס-אספיס. אתוס היה בן דודו הראשון של הרוזן דה טרואזוויל ובן דודו הראשון של אייזק דה פורתאו. בשל ידידות קרובה עם אנרי ד'אראמיס ועם פורתאו, הם נקראו "שלושת האחים". הוא שימש השראה לדמות שרקם אלכסנדר דיומא האב באותו השם בספר שלושת המוסקטרים. אתוס היה ככל הנראה אציל, הוא נולד בביארן, צרפת בסביבות שנת 1615 לאדון אדריאן דה סילז' ד'אתוס ד'אוטוויל דה קסבר ואחותו של הרוזן דה טרואזוויל. על פי ספר זכרונותיו של ד'ארטניאן, ד'ארטניאן הציל את חייו של אתוס ולאחר שהצטרף לחיל המוסקטרים בשנת 1640, שמר אתוס על ידידותו עם ד'ארטניאן. אתוס נהרג בדו-קרב ב-21 בדצמבר 1643, ונקבר ב"פרה או'קלרקס" סמוך לפריז. http://www.mousquetaires.asso.fr/en/athos-porthos-and-aramis.html Masson, David; et al. (1899). Macmillan's Magazine. Macmillan & Co. Dumas, Alexandre (2003). "Introduction". The Three Musketeers. trans. Lord Sudley. Penguin Classics. "Roman et Histoire". אורכב מ-המקור ב-4 בנובמבר 2008. נבדק ב-18 בנובמבר 2008. {{cite web}}: (עזרה) Burkle-Young, F. A. "Porthos". אורכב מ-המקור ב-10 בדצמבר 2012. נבדק ב-18 בנובמבר 2008. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אייזק דה פורתאו

אייזק דה פורתאו (בצרפתית: Isaac de Porthau;‏ 30 בינואר 1617, פו – 13 ביולי 1712) היה מוסקטר מגסקוניה בצרפת של המאה ה-17. בנוסף, הוא היה בן דודו הראשון של הרוזן דה טרואזוויל, קפטן המוסקטרים ובן דודו של ארמאן ד'אתוס. פורתאו שימש השראה לאלכסנדר דיומא ביצירת דמותו של פורתוס בספר שלושת המוסקטרים והמשכיו (אחרי עשרים שנה והוויקונט דה בראז'לון). הוא נולד בביארן לאייזק דה פורתאו דה קמפור דה שמפיין דה קסטטבון (מזכיר הפרלמנט של ביארן) ולקלמנס דה ברוסר, כבכורם של ארבעה ילדים: ז'אן, ז'אן ושרה. אחיו ז'אן הפך גם הוא למוסקטר וייתכן שדווקא היה זה שהשפיע על יצירת דמותו הבדיונית של פורתוס. פורתאו שירת בחברתו של אלכסנדר דה אסרטס, בן דודו של הרוזן דה טרואזוויל, לפני שהצטרף למוסקטרים בשנת 1642. נולדו לו שני בנים: ארנו וז'אן. לאחר מות אביו בשנת 1654, הוא התפטר ממשמר המוסקטרים ומונה למזכיר הפרלמנט של בארן. הוא נפטר משבץ מוחי ב-13 ביולי 1712, ונקבר בשאפל דו סן-סקרמנט בכנסיית מרטין מטור, בעיר פו. לפי גיליון של "מגזין מקמילן" משנת 1899: "פורתאו היו משפחה עתיקה מביארן ולקחו את שמם מאחד ממגדלי הגבול קטנים הדומים למגדלי הגבול הבריטיים, "porthaux" במקור) שאליהם היו נשלחים בני הפירנאים הצרפתיים והספרדיים. קרוב לוודאי שבני פורתאו קיבלו פרשנות זו לשמם, מכיוון שהבלאזון בשלט האצולה (ללא תמיסות, כיוון שהמקור הוא חותם) היה: אריה משתולל ושני מגדלים משורבבים, מוארים בלפידים. שלט אצולה זה הוענק לפורתאו ב-24 בנובמבר 1674 ולא ידוע מה היה שלט האצולה הקודם שלו, אם היה. מדיה וקבצים בנושא אייזק דה פורתאו בוויקישיתוף Masson, David; et al. (1899). Macmillan's Magazine. Macmillan & Co. Burkle-Young, F. A. "Porthos". אורכב מ-המקור ב-10 בדצמבר 2012. נבדק ב-18 בנובמבר 2008. {{cite web}}: (עזרה) Masson, David (1899). Macmillan's Magazine. Macmillan & Co. Un lion rampant, accompagné en chef de deux tours ouvertes, crenélées, maconnées et allumées, l'une au canton dextre et l'autre au canton senestre. Raymond, Paul (1874). Sceaux des archives du Dèpartement des Basses-Pyréneés. Pau, France: Léon Ribaut. p. 174.
הרוזן דה טראוזוויל

ז'אן-ארמאן דו פייר, הרוזן דה טרואוזוויל, או טרוויל (בצרפתית: Jean-Armand du Peyrer, Comte de Troisville; נולד ב־1598 באולורון סנט מארי (Oloron-Sainte-Marie) שבחבל הפירנאים האטלנטיים – מת ב־8 במאי 1672 בטרוּאַ-וויל (Trois-Villes)) היה קצין צרפתי, ששימש כקפטן בחיל המוסקטרים. היווה השראה לדמות מסייה דה טרוויל בספרו של דיומא משנת 1844 "שלושת המוסקטרים". אביו היה ז'אן דו פייר, שאימץ את שם המשפחה דה טרואזוויל או טרוויל. בשנת 1607 הוא רכש את חבל טרואזוויל ובכך הוקנה לו מעמדו כאציל, על פי מנהגי חבל הבסקים דאז. רכישה זו העניקה לדו פייר האב את הזכות להיחשב כג'נטלמן ולשבת במועצת האצילים של מחוז סול (אנ'). ז'אן דו פייר הצעיר התגייס לצבא, השתתף ב-1628 במצור על העיר לה רושל, שהייתה מרכז להוגנוטים, ושם נפצע. ב-1634 מונה לקצין במשמר מלך צרפת לואי ה-13, ושירת בו עד לפיזורו בפקודת הקרדינל מאזארן. נישואיו ב-1637 העשירו אותו ואפשרו לו להרחיב את נחלותיו שלטיפוחן התמסר בשארית חייו. מדיה וקבצים בנושא הרוזן דה טראוזוויל בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ריצ'רד בצ'י

ריצ'רד בצ'י (באנגלית: Richard Bache;‏ 12 בספטמבר 1737 – 17 באפריל 1811) היה איש עסקים, חתם ביטוח ימי, ובהמשך המנהל הכללי של דואר ארצות הברית. הוא היה חתנו של קודמו בתפקיד זה, בנג'מין פרנקלין. ריצ'רד בצ'י נולד' בסטל, שבצפון יורקשייר, אנגליה, כילדם הצעיר של ויליאם בצ'י, גובה מס, ושל מרי (לבית בליצ'ינדן) בצ'י, שנישאו בשנת 1720 לערך. אחיו הבכור, תיאפולט, שהיה בוגר ממנו בשנתיים, היגר לניו יורק ב-1751, שם הוא היה לבן חסותו של פול ריצ'רד, סוחר מצליח וראש עיריית ניו יורק לשעבר, שרעייתו הייתה קרובת משפחה של בצ'י. ריצ'רד בצ'י היגר לניו יורק ב-1760, שם הוא הצטרף לאחיו בעסקי המסחר והביטוח הימי. לאחר כמה שנים הוא עבר לפילדלפיה, שם הוא נחל הצלחה בעסקיו. הוא היה בין שלושים האנשים הצעירים שנפגשו בבית הקפה של לונדון (London Coffee House) באוקטובר 1766 כדי לייסד את מועדון ציד השועלים של גלוסטר, הראשון באמריקה, מתוך רצון להיות "אנגלים אמיתיים". ב-1767 התמודד בצ'י עם בעיות פיננסיות כאשר שותפו בלונדון, אדוארד גרין התכחש לחובות שבצ'י היה חתום עליהם. במהלך המהפכה האמריקאית היה בצ'י חבר במועצת המלחמה (Board of War), שהייתה ועדה קבועה מיוחדת שפיקחה על ניהול הצבא הקונטיננטלי והגישה המלצות בנוגע לצבא לקונגרס הקונטיננטלי השני. רעייתו של בצ'י, סאלי, בתו של בנג'מין פרנקלין, נודעה בפטריוטיות שלה ובפעולות הצדקה בהן עסקה. בהמשך דאג בנג'מין פרנקלין שבצ'י ימונה במקומו כמנהל הכללי של דואר ארצות הברית. לאחר מותו של פרנקלין ב-1790, חיו בצ'י ורעייתו סאלי מירושת אביה ועברו ב-1794 עם משפחתם לבית ונדגריפט, שעל גדת נהר דלאוור, מצפון לפילדלפיה. ב-1767 הציע בצ'י נישואים לשרה פרנקלין, שנודעה בשם סאלי, בתם היחידה של בנג'מין פרנקלין ודבורה ריד. הוריה של סאלי התנגדו לנישואים, בשל מצבו הפיננסי הרופף של בצ'י ובשל השמועות שהוא ניסה להינשא לה בשל הונה המשפחתי. אף על פי שהם מעולם לא אישרו זאת באופן רשמי, הם הסכימו בסופו של דבר לנישואי הזוג. לריצ'רד וסאלי בצ'י נולדו שמונה ילדים, ביניהם, בנג'מין פרנקלין בצ'י, עיתונאי ומוציא לאור, שהיה דוברם של תומכי תומאס ג'פרסון ומתנגד של המפלגה הפדרליסטית בראשותם של ג'ורג' וושינגטון וג'ון אדמס; לואיס פרנקלין בצ'י, לוטננט קולונל במיליציה של פנסילבניה במלחמת 1812; דבורה פרנקלין בצ'י, רעייתו של ויליאם ג'ון דואן, מזכיר האוצר ה-11 של ארצות הברית; ריצ'רד פרנקלין בצ'י, ששירת בצי של רפובליקת טקסס והיה חבר בבית המחוקקים השני של טקסס, נישא לסופיה דארל דאלס, בתו של אלכסנדר ג'יימס דאלאס, מזכיר האוצר השישי של ארצות הברית; שרה פרנקלין בצ'י, נישאה לתומאס סרג'נט, שופט בבית המשפט העליון של פנסילבניה והמנהל הכללי של דואר פנסילבניה. סאלי נפטרה ממחלת הסרטן ב-1808. ריצ'רד בצ'י נפטר במחוז באקס שבפנסילבניה ב-17 באפריל 1811. הוא נטמן לצדה של רעייתו בבית הקברות כרייסט צ'רץ' שבפילדלפיה. מדיה וקבצים בנושא ריצ'רד בצ'י בוויקישיתוף ריצ'רד בצ'י, באתר "Find a Grave" (באנגלית) "Bache, Theophylact (1735-1807), merchant". www.anb.org. American National Biography. Doreen Skala, "Fox Hunting and Anglicization in Eighteenth-Century Philadelphia", in Locating the English Diaspora, 1500–2010, edited by Tanja Bueltmann, Liverpool University Press, 2012, pp. 61–62. "Eddington, Bensalem Township, Bucks County PA". www.livingplaces.com.
יחסי איחוד האמירויות הערביות – קניה

יחסי איחוד האמירויות הערביות–קניה הם היחסים הדיפלומטיים הרשמיים שבין איחוד האמירויות הערביות לבין רפובליקת קניה. לאחר שמשטרת קניה גירשה משטחה ארבעה אזרחי אמרטים בחשד שהם טרוריסטים, איחוד האמירויות הטילה סנקציות על כמה תיירים קניינים שנסעו לאיחוד האמירויות לצורכי מגורים או לימודים. הסנקציות החדשות של האמירויות גרמו לחרדה רבה בקהילה הקניינית באיחוד האמירויות. מוואי קיבאקי, נשיא קניה (2011) אוהורו קניאטה, נשיא קניה (2014) איחוד האמירויות הערביות היא המדינה המייצאת הרביעית בגודלה של קניה, ואילו קניה היא המדינה המייצאת החמישית בגודלה של איחוד האמירויות. על פי הלשכה האמירטית המרכזית לסטטיסטיקה, נכון לשנת 2010, עובדים באיחוד האמירויות כ-36,000 אזרחי קניה. איחוד האמירויות הערביות מיוצגת בקניה בדרג השגרירות, באמצעות שגרירות רשמית שהיא מחזיקה בניירובי, בירת המדינה. קניה מיוצגת באיחוד האמירויות בדרג השגרירות, באמצעו שגרירות רשמית באבו דאבי, בירת המדינה. קניה מיוצגת באיחוד האמירויות בדרג הקונסולרי, באמצעות קונסוליה רשמית אחת בעיר דובאי. Kenya, Trade with World UAE consulate to hire directly for Dubai jobs, אוגוסט 2014 EMBASSY OF THE UNITED ARAB EMIRATES IN NAIROBI, KENYA EMBASSY OF KENYA IN ABU DHABI, UNITED ARAB EMIRATES CONSULATE GENERAL OF KENYA IN DUBAI, UNITED ARAB EMIRATES